KIRJALLINEN KYSYMYS P-3209/00 esittäjä(t): Raffaele Costa (PPE-DE) komissiolle. Meijerituotteiden terveyshaitat ja laatu.



Virallinen lehti nro 136 E , 08/05/2001 s. 0204 - 0205



KIRJALLINEN KYSYMYS P-3209/00 esittäjä(t): Raffaele Costa (PPE-DE) komissiolle (6. lokakuuta 2000) Aihe: Meijerituotteiden terveyshaitat ja laatu - Neuvoston direktiivissä 92/46/ETY(1) säädetään maidon ja maitopohjaisten tuotteiden tuotantoa ja markkinoille saattamista koskevista laatuun ja terveyteen liittyvistä vähimmäisvaatimuksista. Direktiivissä säädetään, että jos tuotteet eivät vastaa asetettuja kriteerejä, ne on ohjattava kotieläintalouden käyttöön. - Italian valtio siirsi vahvistaessaan Tasavallan presidentin asetuksen (DPR) N:o 54 vuonna 1997 virheellisesti kyseisen asetuksen kansalliseen lainsäädäntöön kuten komission elintarvike- ja eläinlääkintätoimiston maaliskuussa 1999 tekemän vierailun jälkeen laaditusta raportista käy ilmi. Asetus hyväksyttiin kolme vuotta asetetun määräajan (tammikuu 1994) jälkeen. - Tasavallan presidentin asetuksessa (DPR) N:o 54/97 sallitaan poikkeaminen direktiivistä 92/46/ETY sellaisten sääntöjen mukaisesti, jotka ovat yhteisön lainsäädännön vastaisia. Asetuksessa sallitaan heikompilaatuisen, mikrobiologiselta koostumukseltaan sopimattoman maidon käyttö ei pelkästään pitkään säilyvien juustojen tuotantoon (pääasiassa Grana Padano ja Parmigiano Reggiano -juustot), vaan myös muiden tuoretuotteiden tuotantoon (voi, kerma ja juustoaine), joita saadaan meijerituotteista (eri kermatyypit ja hera) ja niiden saattamisen markkinoille suoraan kulutukseen, mikä ei sallita edellä mainitussa direktiivissä. - Lisäksi Grana Padano -juuston tuotannossa sallitun alkuperämerkinnän myöntävä varmentamiselin edellyttää kuparista valmistetun laitteiston käyttöä, mikä on voimassaolevien säännösten vastaista, sillä kuparista liukenee helposti juustoon ja heraan haitallisia kuparisuolahiukkasia. - Voisiko komissiota antaa arvionsa Tasavallan presidentin asetuksen N:o 54/97 laillisuudesta ja niistä riskeistä, joita yhteisön direktiivistä poikkeavasta käytöstä aiheutuu kuluttajien terveydelle? - Mihin toimiin komissio aikoo ryhtyä estääkseen mainitut laiminlyönnit, jotka voivat olla haitallisia terveydelle ja tuotteiden laadun kannalta? - Mitä toimia komissio aikoo toteuttaa, jotta sallitun alkuperämerkinnän myöntäminen tapahtuisi asianmukaisempien sääntöjen mukaisesti? (1) EYVL L 268, 14.9.1992, s. 1. David Byrnen komission puolesta antama vastaus (21. marraskuuta 2000) Raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/46/ETY 8 artiklassa säädetään muun muassa, että jäsenvaltiot voivat myöntää vähintään 60 päivää kestävän kypsytysajan vaativan juuston valmistusta tai ominaisuuksiltaan perinteisten maitopohjaisten tuotteiden valmistusta varten poikkeuksia tiettyihin direktiivissä säädettyihin vaatimuksiin. Direktiivi 92/46/ETY saatettiin osaksi Italian kansallista lainsäädäntöä 14 päivänä tammikuuta 1997 annetulla presidentin asetuksella N:o 54/97(1). Tämän asetuksen 9 artikla sisältää komission mielestä kyseisen direktiivin 8 artiklan vastaisia poikkeuksia. Tämän vuoksi komissio puuttuu kyseisen jäsenvaltion toimintaan varmistaakseen direktiivin asianmukaisen täytäntöönpanon. Komissio käynnistää myös tarvittaessa EY:n perustamissopimuksen 226 artiklan (ent. 169 artikla) mukaisen rikkomismenettelyn. Arvoisan parlamentin jäsenen esittämään kolmanteen kysymykseen komissio vastaa, että se ei aio tehdä uusia lainsäädäntöehdotuksia, sillä suojatun alkuperänimityksen (SAN) myöntämisen edellytyksenä on jo nykyisellään, että tuotteet ovat mm. terveyttä koskevan lainsäädännön mukaisia. (1) GURI nro 59, 12.3.1997.